iraklixyz/georgian-wikipedia-cleaned huggingface dataset:
ბათუმის ბანკი

ბათუმის ბანკი — ისტორიული ძეგლები საქართველოში, ბათუმში. მჭიდრო განაშენიანებაში თავისუფლად განთავსებული მასიური შენობა ერთ-ერთი საუკეთესო მოდერნის სტილის შენობაა ბათუმში და მნიშვნელოვანად განსაზღვრავს კოსტავას ქუჩის ისტორიული განაშენიანების ხასიათს.

არქიტექტურა
ორსართულიანი მოდერნის სტილის შენობა საუკუნის დასაწყისშია აგებული. მისი ქუჩის პირზე გამავალი, შელესილი და ნაცრისფრად შეღებილი ფასადი ორი მსუბუქად შვერილი რიზალიტით არის დანაწევრებული. რიზალიტები ხაზგასმულია მაღალი და მრუდხაზოვანი პარაპეტებით. ძირითადი საფასადო სიბრტყე პირველ სართულზე განიერი მშვილდთაღოვანი, ხოლო მეორე სართულზე სწორკუთხა ღიობებით არის გახსნილი. სადარბაზო უჯრედები რიზალიტების ფარგლებშია მოწყობილი. ფასადი დეკორატიულად გაფორმებულ კრონშტაინებზე დაყრდნობილი მძლავრი ლავგარდანით სრულდება. საუკუნის დასაწყისში სახლს ჩაუტარდა რემონტი, რომელმაც მისი ავთენტურობა გარკვეულწილად შელახა.
ბათუმის საცხოვრებელი სახლი (მელაშვილის 16)

ბათუმის საცხოვრებელი სახლი — ისტორიული ძეგლი საქართველოში, ბათუმში. შენობა ბათუმური საცხოვრებელი სახლის ტიპური ნიმუშია. ის გარკვეულ როლს ასრულებს ქუჩის მასშტაბისა და არქიტექტურული სახის შექმნაში.

არქიტექტურა
ორსართულიანი სახლი შელესილი და მოვარდისფრო-ქვიშისფრად შეღებილი მთავარი ფასადით ქუჩის პირზე გამოდის. მისი პირველი სართული განიერი სწორკუთხა ვიტინებით არის დანაწევრებული. ღიობების თავებს დეკორატიული ლესვით დაფარული, წაგრძელებული მართკუთხედები აღნიშნავს. რუსტიკის იმიტაციით შედგენილი პილასტრებით ფლანკირებულ სადარბაზო ღიობს ხის დეკორატიულად დამუშავებული კარი კეტავს. მეორე სართულის ფარგლებში მოწყობილი სწორკუთხა ღიობები პროფილირებული საპირით არის შემოწერილი. საჭექი ქვებით გაფორმებული სანდრიკების ზემოთ პლასტიკურად ნაძერწი გირლანდებია გამოყვანილი. შუაკედლისებს დეკორატიული ლესვა აფორმებს. ერთმანეთის გვერდიგვერდ განთავსებული ლითონის აივნები მოგვიანებითაა გაკეთებული.
ბათუმის საცხოვრებელი სახლი (მაზნიაშვილის 58)

ბათუმის საცხოვრებელი სახლი — ისტორიული ძეგლი საქართველოში, ბათუმში. საუკუნის ბოლოს აგებულ შენობას თავისი წვლილი შეაქვს ქუჩის ისტორიული განაშენიანების შენარჩუნებასა და არქიტექტურული სახის შექმნაში.

არქიტექტურა
ერთსართულიანი სახლი წაგრძელებული მთავარი ფასადით ქუჩის პირზე გამოდის. ის შელესილია და თეთრად არის დაფერილი. ცალკეული ელემენტები მონაცრისფრო ფერზეა შეღებილი. ეკლექტურად გადაწყვეტილ საფასადო სიბრტყეს ანაწევრებს შეწყვილებული სწორკუთხა ღიობები, რომლებიც რუსტიკის იმიტაციით შედგენილი პილასტრებით არის ფლანკირებული. უშუალოდ ღიობებს პროფილირებული საპირეები შემოწერს. ისინი ფოთლებით შემკული საჭექი ქვებითაა აღნიშნული. მათ თავზე სანდრიკებია გამოყვანილი. ფანჯრების რაფები უწყვეტი ჰორიზონტალური სარტყლით არის შექმნილი. სარტყლის ქვემოთ, ღიობების სიმეტრიულად, კონცენტრული წრეებით აღნიშნული მართკუთხედებია განთავსებული. ფასადს მეანდრების რიგით გაფორმებული ფრიზი და საფეხუროვანი ლავგარდანი ასრულებს. მხატვრული თვალსაზრისით გამოირჩევა სადარბაზების ორფრთიანი და ოთხფრთიანი კარები. მათ ხის დეკორი და ლითონის აჟური ამკობს. სახლის ეზოს მხარეს გამავალი ფასადი გვიანდელი მინაშენებების შედეგად სრულიად დეგრადირებულია.
ბათუმის საცხოვრებელი სახლი (ბარათაშვილის 34)

ბათუმის საცხოვრებელი სახლი — ისტორიული ძეგლი საქართველოში, ბათუმში. კამერული შენობა ბათუმის საცხოვრებელი სახლის კარგ ნიმუშს წარმოადგენს.

არქიტექტურა
ერთსართულიანი სახლი შელესილი და ღია ნაცრისფრად დაფერილი მთავარი ფასადით ქუჩის პირზე გამოდის. რუსტიკის იმიტაციით დაფარული ნახევარსარდაფის არეში ორი ღიობია გაჭრილი. მათ თავზე ორი ფანჯარა გამოდის. ფასადის მარჯვენა კიდეში მოწყობილია სადარბაზო, რომელსაც ხის დეკორირებული კარი და ლითონის აჟურული წინფრა აქვს. ღიობებს მცენარეული ორნამენტით გაფორმებული, საჭექი ქვებით აღნიშნული სამიპრეები შემოწერს. ფასადი დასრულებულია პროფილირებული ლავგარდანით. სახლის შიდა ეზოს გასწვრივ განვითარებული გრძივი კედელი შუშაბანდს წარმოადგენს. მის უკანა მონაკვეთზე მიდგმულია გვიანდელი მინაშენი, რომლის თავზე მოაჯირით მოსაზღვრული ვერანდაა მოწყობილი. თვითონ შუშაბანდს თავდაპირველი არქიტექტურული სახე და ავთენტური ხის დეტალები შენარჩუნებული აქვს.
აჭარის ავტონომიური რესპუბლიკის უმაღლესი საბჭო

აჭარის ავტონომიური რესპუბლიკის უმაღლესი საბჭო ― აჭარის ავტონომიური რესპუბლიკის უმაღლესი მმართველი ორგანო. აირჩევა 4 წლის ვადით შერეული სისტემით, 15 წევრი პროპორციული, 6 კი მაჟორიტარული წესით.

არჩევნები
საბჭოს ბოლო არჩევნები ჩატარდა 2024 წელს და უმრავლესობას ფლობს ქართული ოცნება
აჭარის ავტონომიური რესპუბლიკის უმაღლესი საბჭოს არჩევნები (2004)
აჭარის ავტონომიური რესპუბლიკის უმაღლესი საბჭოს არჩევნები (2020)
აჭარის ავტონომიური რესპუბლიკის უმაღლესი საბჭოს არჩევნები (2024)

შენობა
უმაღლესი საბჭო განთავსებულია ისტორიულ ძეგლში, საუკუნის შუა წლებში აშენებულ შენობაში, რომელიც აშენდა როგორც საავადმყოფოს შენობა.

დიდი ზომის ორსართულიანი შენობა მთელ კვარტალს მოიცავს. მთავარი ფასადით იგი ვახტანგ გორგასლის ქუჩისკენ არის მიმართული. შენობა ქუჩიდან სიღრმეშია შეწეული, იგი გეგმით წარმოადგენს მორკალულ, ნახევარწრიული მოხაზულობის შეზნექილ მოცულობას, მძლავრი რიზალიტით ცენტრში. ამ უკანასკნელში განიერი შესასვლელია მოწყობილი. შენობას, მორკალვის თითქმის მთელ პერიმეტრზე, ორივე მხრიდან, პირველი სართულის დონეზე გალერეა მიუყვება, რომელიც წვრილი, მოხდენილი პროპორციების მქონე, კანელურებიანი სვეტებით არის დანაწევრებული. გალერეას ბალასინიანი მოაჯირი შემოსაზღვრავს. ძირითად ფასადზე მეორე სართულის დონეზე, გალერეის თავზე აივანია მოწყობილი, რომლის მოაჯირი პლასტიკური, მცენარეული ორნამენტით არის შევსებული. მეორე სართულის სწორკუთხა ღიობები, თხელი პილასტრებით არის ფლანკირებული. სარკმლები დეკორატიული საჭექი ქვით შემკული სანდრიკით სრულდება. შენობა სრულდება თარო ლავგარდანით, რომლის სიბრტყე, რიტმულად არის დანაწევრებული დეკორატიული კრონშტაინებით. ნაგებობა გვირგვინდება სადა პარაპეტით, რომლის ზედაპირი წრეებისა და მართკუთხა სიბრტყეების მონაცვლეობით არის დამუშავებული. შენობის მთავარი ფასადის ცენტრალურ რიზალიტს, შესასვლელის თავზე, მეორე სართულის დონეზე, ქვის, გადმოკიდებული, ბალასინიანი აივანი აქვს, რომელიც მძლავრ კრონშტეინებს ეყრდნობა. აივანზე გამავალი ღიობი მაღალი, განიერი და თაღოვანია. თაღი მძლავრი, დეკორატიული საჭექი ქვით არის გაფორმებული და ფლანკირებულია მცენარეული ორნამენტის მოტივებით. მსგავსად არის გაფორმებული რიზალიტის სიბრტყე, კუთხის ზედა სარკმლები და უკანა ფასადის რიზალიტები. შენობის უკანა ფასადი ანალოგიურია, მცირე ცვლილებებით. აქ, გალერეისა და მეორე სართულის ვერანდის მოაჯირი - რიკულებიანია. ღიობები საჭექი ქვების გარეშეა. კუთხის რიზალიტებში სადარბაზოებია მოწყობილი. შენობა კლასიცისტურ სტილში შესრულებული, საინტერესო გეგმარების მქონე ნაგებობაა. იგი მნიშვნელოვანია როგორც თავისი არასტანდარტული კომპოზიციითა და მხატვრული გადაწყვეტით, ასევე მასშტაბურობით. მას საკვანძო ადგილი უკავია უბნის გეგმარებით სტრუქტურაში.
ბათუმის საცხოვრებელი სახლი (კახიანის 6)

ბათუმის საცხოვრებელი სახლი — ისტორიული ძეგლი საქართველოში, ბათუმში.

არქიტექტურა
ორსართულიანი მცირე მასშტაბის ნაგებობა ორი ქუჩის კუთხეში არის აღმართული. ფასადები კლასიცისტურ-ბაროკულ სტილშია გაფორმებული. მთავარი ფასადი შედარებით გრძელია, შუაში მცირედ გამოსული რიზალიტით, სადაც სადარბაზოს კარია განთავსებული. ორივე სართულს სწორკუთხა ფორმის ფანჯრები ანაწევრებს. მეორე სართულის ფანჯრებს ზემოდან აქვს თაღოვანი არე, რომლებშიც ნიჟარისებური დეკორია ჩასმული. სართულებს ერთმანეთსგან გამოჰყოფს პროფილირებული ლავგარდანი. მეორე სართულის შუაკედლისებს აუყვება პილასტრები, რომლებსაც კბილანებიანი კაპიტელი ასრულებს. მოკლე ფასადზე, თავდადებულის ქუჩის მხარეს, მეორე სართულზე გამოდის განიერი ლითონის აივანი. პირველი სართული, შელესილობაში გამოყვანილი ჰორიზონტალური ღარებით არის დანაწევრებული. ცოლოკის ნაწილი სადაა, რომელიც გამოიყოფა მცირე, პროფილირებული სარტყლით. ნაგებობა სრულდება ძლიერ შვერილი კარნიზით, რომელსაც წვრილი კბილანების მწკრივი რთავს.
რწმენა

რწმენა — რელიგიაში „დაჯერება ღმერთის არსებობისადმი ან რელიგიის დოქტრინებისა და სწავლებებისადმი“. რელიგიური ადამიანები ხშირად რწმენას განიხილავენ როგორც ნდობას, რომელიც ეფუძნება აღქმულ გამართლებულობის ან მტკიცებულების გარკვეულ ხარისხს, მაშინ როდესაც რელიგიისადმი უფრო სკეპტიკურად განწყობილი ადამიანები რწმენას, როგორც წესი, მტკიცებულების გარეშე დაჯერებად მიიჩნევენ.

თომა აკვინელის თანახმად, რწმენა არის „ინტელექტის აქტი, რომელიც ნების ბრძანებით ეთანხმება ჭეშმარიტებას“. რელიგიას, ჯერ კიდევ ანტიკური ხანიდან, აქვს ღვთაებრივ საკითხთა გაანალიზების ხანგრძლივი ტრადიცია ისეთი საერთო ადამიანური გამოცდილებების გამოყენებით, როგორებიცაა შეგრძნება, გონება, მეცნიერება და ისტორია, რომლებიც არ ეყრდნობა გამოცხადებას. ამგვარ მიდგომას ბუნებრივი თეოლოგია ეწოდება.
გაეროს უშიშროების საბჭოს რეზოლუცია 1645

გაეროს უშიშროების საბჭოს რეზოლუცია 1645 ერთხმად იქნა მიღებული 2005 წლის 20 დეკემბერს, გაეროს გენერალურ ასამბლეასთან პარალელურად, საბჭომ შექმნა გაეროს მშვიდობის დამყარების კომისია, რათა კონსულტაციები გაეწია კონფლიქტის შემდგომ სიტუაციებთან დაკავშირებით, 2005 წლის მსოფლიო სამიტის დეკლარაციის შესაბამისად.

რეზოლუცია
დაკვირვებები
რეზოლუციის პრეამბულაში საბჭომ კიდევ ერთხელ დაადასტურა 2005 წლის მსოფლიო სამიტის შედეგები და აღიარა, რომ ადამიანის უფლებები, განვითარება, მშვიდობა და უსაფრთხოება ურთიერთგანმამტკიცებელი და ურთიერთდაკავშირებულია. საჭირო იყო კონფლიქტის შემდგომი მშვიდობის დამყარებისა და შერიგებისადმი კოორდინირებული, თანმიმდევრული და ინტეგრირებული მიდგომა, ამასთანავე, საბჭომ ასევე აღიარა გაეროს მნიშვნელოვანი როლი კონფლიქტების პრევენციასა და შერიგებისკენ მიმართულ ძალისხმევაში.

ტექსტში კიდევ ერთხელ დადასტურდა ეროვნული მთავრობების ძირითადი პასუხისმგებლობა კონფლიქტის შემდგომი პრიორიტეტებისა და სტრატეგიების განსაზღვრაში, ხოლო მშვიდობის მშენებლობაში მნიშვნელოვანი იყო ყველა ქვეყნის, სამოქალაქო საზოგადოების, რეგიონული ორგანიზაციებისა და არასამთავრობო ორგანიზაციების როლი.

აქტები
გენერალურ ასამბლეასთან ერთად, შეიქმნა მშვიდობის დამყარების კომისია, როგორც სამთავრობათაშორისო საკონსულტაციო ორგანო. კომისიის მთავარი მიზნები იყო ყველა დაინტერესებული მხარის შეკრება, რათა მათ კონსულტაციები გაეწიათ და კონფლიქტის შემდეგ მშვიდობისა და შერიგების დამყარების სტრატეგიები შეეთავაზებინათ, სახელმწიფო ინსტიტუტების აღდგენაზე ფოკუსირება და გაერთიანებული ერების ორგანიზაციის ფარგლებში და მის ფარგლებს გარეთ კოორდინაციის გასაუმჯობესებლად რეკომენდაციების შემუშავება.

შემდეგ რეზოლუციამ განსაზღვრა კომისიის შემადგენლობა, რომელიც მოიცავდა უშიშროების საბჭოს შვიდ წევრს, გაეროს ეკონომიკური და სოციალური საბჭოს შვიდ წევრს, გაეროს ბიუჯეტის ხუთ უმსხვილეს მიმწოდებელს, გაეროს სამშვიდობო მისიების ხუთ უმსხვილეს მიმწოდებელს, ყველა რეგიონული ჯგუფის წარმომადგენლობით. ასევე განიხილებოდა კომისიის ქვეყნებისთვის სპეციფიკური შეხვედრები, სადაც მონაწილეობას შეძლებდნენ მსოფლიო ბანკისა და საერთაშორისო სავალუტო ფონდის წარმომადგენლები, სხვა საკითხებთან ერთად. მშვიდობის მშენებლობის კომისიას მოუწოდეს, საჭიროების შემთხვევაში, ეთანამშრომლა საერთაშორისო ორგანიზაციებთან და რჩევები მიეცა საბჭოსთვის იმ საკითხებთან დაკავშირებით, რომლებითაც ის დაკავებულია.
ბაგრატიონი 1882

„ბაგრატიონი 1882“ — სააქციო საზოგადოება, ცქრიალა ღვინოების მწარმოებელი კომპანია თბილისში, ამ დარგის პირველი და უდიდესი საწარმო საქართველოში.

ისტორია
„ბაგრატიონი 1882“ ცქრიალა ღვინის მწარმოებელი პირველი სპეციალიზებული საწარმოა საქართველოში. მისი სახელწოდება უკავშირდება ღვინის ცნობილ მეწარმეს, ივანე მუხრანბატონს, რომლის პროდუქციამ 1882 წელს რუსეთში გამართულ საერთაშორისო გამოფენაზე მსოფლიო აღიარება და უმაღლესი ჯილდო — გრან-პრი მოიპოვა.

საბჭოთა პერიოდში, 1939 წელს თბილისში აშენდა შამპანური ღვინოების დიდი ქარხანა, რომელმაც ხელი შეუწყო შამპანური ღვინის ფართომასშტაბიან წარმოებას. ქარხანა საუკუნის 70–80-იან წლებში 24 მლნ. ბოთლს უშვებდა. პროდუქცია გამოდიოდა სავაჭრო ნიშნით „ “, რომელიც ცნობილი იყო მთელ აღმოსავლეთ ევროპაში. 1976 წელს შეიქმნა თბილისის შამპანური ღვინოების საწარმოო გაერთიანება, რომელშიც შევიდა თბილისის შამპანური ღვინოების ქარხანა (სათავო საწარმო), აგრეთვე გორის, სურამის, მცხეთის ღვინის ქარხნები. მოგვიანებით აღნიშნული გაერთიანება დაიშალა. 1990-იანი წლების დასაწყისის ეკონომიკურ-პოლიტიკურ კრიზისს პროდუქციის წარმოებისა და გაყიდვის მკვეთრი შემცირება მოჰყვა. 1995 წელს ქარხანა გარდაიქმნა სააქციო საზოგადოებად და ეწოდა „ბაგრატიონი 1882“. 1997 წელს ამერიკელმა ინვესტორებმა შეისყიდეს კომპანიის აქციათა დიდი ნაწილი და აქციათა საკონტროლო პაკეტის მფლობელები გახდნენ. ამან ხელი შეუწყო წარმოების აღორძინებას და ახალი ბაზრების ათვისებას. ამავე პერიოდიდან დაიწყო პროდუქციის გამოსვლა სავაჭრო ნიშნით „ბაგრატიონი“, რომლის წარმოება ერთ მლნ. ბოთლამდე ავიდა. 2006 წლიდან კომპანიაში მთლიანად შეიცვალა მენეჯმენტი, მთელი საქმიანობა წარიმართა პროდუქციის კონკურენტუნარიანობის ასამაღლებლად და მსოფლიო ბაზარზე ადგილის დასამკვიდრებლად.

საწარმო
თბილისის შამპანური ღვინოების ქარხანის შენობა აშენებულია 1939 წელს. 1953 წელს მას ჩაუტარდა რეკონსტრუქცია (არქიტ. მ. შავიშვილი). ქარხნის შენობის მიწისზედა ორსართულიან ნაწილში გამოყენებულია ქართული ისტორიული არქიტექტურის მოტივები. საწარმოს ეზოში მოწყობილია პარკი. საწარმო მთლიანად მოდერნიზებულია, აღჭურვილია თანამედროვე ევროპული დანადგარებით. აქვს საკუთარი სანედლეულო ბაზა — სანერგე მეურნეობა და ვენახები ქართლის, კახეთისა და იმერეთის.

საწარმოს მიერ გამოშვებული პროდუქციის ძირითადი სახეობებია: რეზერვუარული წესით დამზადებული ცქრიალა ღვინო (1997 წელს მიღებული ვაზისა და ღვინის კანონის თანახმად შამპანურს ეწოდა ცქრიალა ღვინო) „ბაგრატიონი კლასიკური“ (ბრუტი, მშრალი, ნახევრად მშრალი და ნახევრად ტკბილი), „ბაგრატიონი ოქრო“, „ბაგრატიონი ვარდი“, „ბაგრატიონი წითელი“, „ბაგრატიონი რეზერვი“ (ნახევრად მშრალი და ნახევრად ტკბილი); ბოთლური წესით დამზადებული ცქრიალა ღვინო „ბაგრატიონი რეზერვი ბრუტი“, „ბაგრატიონი როზე ბრუტი“, „ბაგრატიონი ფაინესტი“ და შუშხუნა ღვინო „მუხრანი“. 2010-იანი წლების ბოლოს ქარხნის საწარმოო სიმძლავრე წელიწადში 5 მლნ. ბოთლს შეადგენდა. პროდუქცია გადის შემდეგ ქვეყნებში: აშშ, რუსეთი, უკრაინა, ლატვია, გერმანია, ჩინეთი, თურქეთი, ინგლისი, შვედეთი, იაპონია და სხვ.
გაეროს უშიშროების საბჭოს რეზოლუცია 1704

გაეროს უშიშროების საბჭოს რეზოლუცია 1704 ერთხმად იქნა მიღებული 2006 წლის 25 აგვისტოს, აღმოსავლეთ ტიმორის შესახებ წინა რეზოლუციების, კერძოდ, 1599 (2005), 1677 (2006), 1690 (2006) და 1703 (2006) რეზოლუციების დადასტურების შემდეგ, საბჭომ დააარსა გაეროს ინტეგრირებული მისია აღმოსავლეთ ტიმორში ექვსი თვის ვადით.

რეზოლუციის მიღების შემდეგ, -მა ჩაანაცვლა გაეროს ოფისი აღმოსავლეთ ტიმორში , რაც შვიდი წლის განმავლობაში მეხუთე მისიაა.

რეზოლუცია
დაკვირვებები
საბჭომ შეაქო აღმოსავლეთ ტიმორი პოლიტიკური კონფლიქტების მოგვარების მცდელობებისთვის, თუმცა შეშფოთება გამოთქვა სიტუაციის არასტაბილურობის გამო. საბჭომ სრული მხარდაჭერა გამოუცხადა ავსტრალიის, მალაიზიის, პორტუგალიის და ახალი ზელანდიის მიერ სტაბილურობის აღდგენის მიზნით ჯარების გაგზავნას. საბჭომ ასევე გამოთქვა მოსაზრება, რომ საპარლამენტო და საპრეზიდენტო არჩევნები წინგადადგმული ნაბიჯი იყო ქვეყნის დემოკრატიის განმტკიცების გზაზე.

ამასობაში, საბჭომ კიდევ ერთხელ დაადასტურა 1999 წელს აღმოსავლეთ ტიმორში ძალადობის დროს ჩადენილი დანაშაულებისთვის პასუხისმგებლობის აღების აუცილებლობა.

აქტები
რეზოლუციით, გაეროს მისია ექვსი თვის ვადით დაარსდა შემდგომი განახლების განზრახვით. მისია შედგებოდა 1608-მდე პოლიციელისგან და 34 სამხედრო კავშირისა და შტაბის ოფიცრისგან. მისიას გენერალური მდივნის სპეციალური წარმომადგენელი უხელმძღვანელებდა და მას შემდეგი მანდატი მიენიჭა:
მთავრობის მხარდაჭერის შეთავაზება;
მომავალი არჩევნების მხარდაჭერა;
პოლიციის მხარდაჭერა წესრიგის აღდგენაში;
სასაზღვრო რაიონებში წარმომადგენლობის დამკვიდრება;
მთავრობის დახმარება სამხედრო რეფორმაში;
სახელმწიფო ინსტიტუტების გაძლიერება;
ადამიანის უფლებათა ინსტიტუტების გაძლიერება და სამართლიანობის და შერიგების ხელშეწყობა;
ჰუმანიტარული დახმარების მიწოდების ხელშეწყობა;
კოორდინაცია გაეროს სააგენტოებთან, ფონდებთან, პროგრამებთან და დონორებთან;
გენდერული თანასწორობისა და ბავშვების საჭიროებების გათვალისწინება მისიის მანდატში;
ინფორმაციის მიწოდება ფართო საზოგადოებისთვის, განსაკუთრებით 2007 წლის არჩევნებთან დაკავშირებით;
აღმოსავლეთ ტიმორელი მოსახლეობის უსაფრთხოების უზრუნველყოფა;
პროგრესის მონიტორინგი ყველა ზემოთ ჩამოთვლილ სფეროში.

გენერალურ მდივანს კოფი ანანს მოუწოდეს, აღმოსავლეთ ტიმორის მთავრობასთან ძალების სტატუსის შესახებ შეთანხმება დაედო. ამასობაში, აღმოსავლეთ ტიმორს მოეთხოვა თავისუფალი და სამართლიანი არჩევნების უზრუნველყოფა. და ბოლოს, გენერალურ მდივანს მოეთხოვა ადგილზე მიმდინარე მოვლენების შესახებ ანგარიშის წარდგენა, მათ შორის ნულოვანი ტოლერანტობის სექსუალური ექსპლუატაციის პოლიტიკის დაცვის უზრუნველყოფა; ამ კონტექსტში, განხილული იქნებოდა მისიის მანდატის ან შემადგენლობის შემდგომი ცვლილებები.
ასტრონავტიკის საერთაშორისო კონგრესი

ასტრონავტიკის საერთაშორისო კონგრესი — ასტრონავტიკისა და კოსმოსური კვლევის სფეროში ყველაზე მასშტაბური ყოველწლიური საერთაშორისო ფორუმი, რომელიც აერთიანებს მეცნიერებს, ინჟინრებს, კოსმოსური ინდუსტრიის, საერთაშორისო ორგანიზაციებისა და ეროვნული კოსმოსური სააგენტოების წარმომადგენლებს. კონგრესი ასტრონავტიკის ერთ-ერთ უმნიშვნელოვანეს გლობალურ ღონისძიებად ითვლება და წარმოადგენს პლატფორმას კოსმოსში სამეცნიერო მიღწევების, ტექნოლოგიური განვითარებისა და საერთაშორისო თანამშრომლობის პერსპექტივების განსახილველად.

კონგრესი ორგანიზებულია საერთაშორისო ასტრონავტიკის ფედერაციის, საერთაშორისო ასტრონავტიკის აკადემიისა და კოსმოსური სამართლის საერთაშორისო ინსტიტუტის მიერ, მასპინძელი ქვეყნის ეროვნულ ორგანიზაციასთან ერთად. კონგრესი ტრადიციულად ყოველწლიურად იმართება სექტემბრის ბოლოს ან ოქტომბრის დასაწყისში და მოიცავს პლენარულ სესიებს, სამეცნიერო ლექციებს, თემატურ პანელებს, ტექნიკურ პრეზენტაციებსა და საქმიან შეხვედრებს.

პირველი საერთაშორისო ასტრონავტიკის კონგრესი 1950 წელს პარიზში ჩატარდა. მას შემდეგ ღონისძიება მსოფლიოს სხვადასხვა ქვეყანაში იმართება და კოსმოსური ინდუსტრიის ერთ-ერთ ყველაზე პრესტიჟულ საერთაშორისო ფორუმად იქცა. ზოგიერთ წლებში კონგრესი -ის სამეცნიერო ასამბლეას შეუერთდა და „მსოფლიო კოსმოსური კონგრესის“ სახელით ტარდებოდა.

ასტრონავტიკის საერთაშორისო კონგრესის ჩატარების ადგილები
გაეროს უშიშროების საბჭოს რეზოლუცია 1725

გაეროს უშიშროების საბჭოს რეზოლუცია 1725 ერთხმად იქნა მიღებული 2006 წლის 6 დეკემბერს, სომალიში არსებული სიტუაციის შესახებ წინა რეზოლუციების, კერძოდ, 733 (1992), 1356 (2001) და 1425 (2002) რეზოლუციების გახსენების შემდეგ, საბჭომ განვითარების სამთავრობათაშორისო ორგანოს და აფრიკის კავშირს ქვეყანაში დაცვისა და წვრთნის მისიის შექმნის უფლებამოსილება მიანიჭა.

რეზოლუცია 2007 წელს ამოქმედდა. სომალის მოსაზღვრე სახელმწიფოები არ განათავსებდნენ ჯარებს -აფრიკის კავშირის მისიაში.

რეზოლუცია
დაკვირვებები
საბჭომ კიდევ ერთხელ დაადასტურა თავისი ერთგულება სომალიში კრიზისის გარდამავალი ფედერალური ქარტიის მეშვეობით მოგვარების მიმართ. მან მოუწოდა ყველა სახელმწიფოს, განსაკუთრებით რეგიონის სახელმწიფოებს, თავი შეიკავონ იარაღის ემბარგოს დარღვევისგან. საბჭოს წევრებმა გამოთქვეს მზადყოფნა, ჩაერთონ სომალის კონფლიქტის მოგვარების ერთგულ მხარეებთან, მათ შორის ისლამური სასამართლოების კავშირთან.

ამასობაში, რეზოლუციაში ნათქვამია, რომ წარმომადგენლობითი ინსტიტუტები და ინკლუზიური პოლიტიკური პროცესი სომალის სტაბილურობისთვის გადამწყვეტი მნიშვნელობის იყო. რეზოლუცია მხარს უჭერდა არაბული ლიგისა და -ის ძალისხმევას გარდამავალ ფედერალურ ინსტიტუტებსა და ისლამური სასამართლოების კავშირს შორის დიალოგის ხელშეწყობის მიზნით. გარდა ამისა, საბჭომ მოუწოდა ისლამური სასამართლოების კავშირს, შეეწყვიტა შემდგომი სამხედრო ექსპანსია და უარყო ექსტრემისტული დღის წესრიგი ან საერთაშორისო ტერორიზმთან კავშირები.

აქტები
გაეროს წესდების თავის შესაბამისად მოქმედებისას, საბჭომ კიდევ ერთხელ გაიმეორა, რომ გარდამავალი ფედერალური ქარტია და ინსტიტუტები მშვიდობისა და სტაბილურობის მიღწევის ერთადერთ გზას გვთავაზობს და ამ მხრივ ხელს უწყობს სომალელ მხარეებს შორის დიალოგს და ვალდებულებების შესრულებას.

-სა და აფრიკის კავშირის სახელმწიფოებს მიეცათ უფლებამოსილება, შეექმნათ დაცვისა და წვრთნის მისია სომალიში, რომლის გადახედვაც ექვსი თვის შემდეგ მოხდებოდა. მას შემდეგი მანდატი ჰქონდა:

(ა) გარდამავალ ფედერალურ ინსტიტუტებსა და ისლამური სასამართლოების კავშირს შორის დიალოგის მონიტორინგი;
(ბ) დიალოგის პროცესში ჩართული ყველა პირის გადაადგილების თავისუფლება და უსაფრთხოების უზრუნველყოფა;
(გ) ბაიდოაში უსაფრთხოების შენარჩუნება და მონიტორინგი;
(დ) გარდამავალი ფედერალური ინსტიტუტების წევრებისა და ინფრასტრუქტურის დაცვა;
(ე) გარდამავალი ფედერალური ინსტიტუტების უსაფრთხოების ძალების წვრთნა.

სომალის მოსაზღვრე სახელმწიფოები არ განათავსებდნენ ჯარებს -აფრიკის კავშირის მისიაში. იარაღის ემბარგო არ გავრცელდებოდა -ის მისიის პერსონალზე. და ბოლოს, გენერალურ მდივანს კოფი ანანს ევალებოდა ოპერაციის პროგრესის შესახებ ანგარიშის წარდგენა 30 დღის განმავლობაში და შემდგომში ყოველ 60 დღეში.
გაეროს უშიშროების საბჭოს რეზოლუცია 1727

გაეროს უშიშროების საბჭოს რეზოლუცია 1727 ერთხმად იქნა მიღებული 2006 წლის 15 დეკემბერს, კოტ-დ’ივუარში არსებული ვითარების შესახებ წინა რეზოლუციების გახსენების შემდეგ, საბჭომ ქვეყნისთვის იარაღისა და ბრილიანტების ემბარგო 2007 წლის 31 ოქტომბრამდე განაახლა.

რეზოლუცია
დაკვირვებები
უშიშროების საბჭომ შეშფოთება გამოთქვა კოტ-დ’ივუარში პოლიტიკური კრიზისის გაგრძელებისა და სიტუაციის გაუარესების გამო; ადგილი ჰქონდა ფართომასშტაბიან ტანჯვას და იძულებით გადაადგილებას. მან ქვეყანაში არსებული ვითარება საერთაშორისო მშვიდობისა და უსაფრთხოებისთვის საფრთხედ შეაფასა.

აქტები
გაეროს წესდების თავის რეზოლუციით 1572 (2004) და 1643 (2005) რეზოლუციებით დაწესებული სანქციები 2007 წლის ოქტომბრის ბოლომდე გაგრძელდა. მან მოითხოვა, რომ კოტ-დ’ივუარის ყველა მხარეს შეუზღუდავი წვდომა მიეცა სანქციების მონიტორინგზე მომუშავე ექსპერტთა ჯგუფისთვის და კოტ-დ’ივუარში გაეროს ოპერაციის და ოპერაცია „ლიკორნის“ პერსონალისთვის, რითაც კიდევ ერთხელ დაადასტურა, რომ პერსონალზე ნებისმიერი თავდასხმა ან მათთვის ხელის შეშლა საფრთხეს შეუქმნის შერიგების პროცესს.

სანქციების განხორციელების მონიტორინგის ექსპერტთა ჯგუფის მანდატი ექვსი თვით, 2007 წლის 10 იანვრამდე გაგრძელდა, ხოლო გენერალურ მდივანს სიტუაციის შესახებ ანგარიშის წარდგენა დაევალა.

და ბოლოს, საბჭომ განაცხადა, რომ ის დააწესებს მიზნობრივ სანქციებს იმ პირების მიმართ, რომლებიც:

საფრთხეს უქმნიდა მშვიდობასა და შერიგებას;
თავს ესხმოდა ან ხელს უშლიდა გაეროს ოფიცერთა კონფერენციას, საფრანგეთის ძალებს, არჩევნების უმაღლეს წარმომადგენელს, საერთაშორისო სამუშაო ჯგუფს, მედიატორს ან მის წარმომადგენელს თავიანთი ფუნქციების შესრულებაში;
პასუხისმგებელი იყო ადამიანის უფლებების და საერთაშორისო ჰუმანიტარული სამართლის დარღვევებზე;
წაახალისებდა სიძულვილსა და ძალადობას;
არღვევდა უშიშროების საბჭოს მიერ დაწესებულ სანქციებს.
მსოფლიო ურბანული ფორუმი

მსოფლიო ურბანული ფორუმი — საერთაშორისო კონფერენცია, რომელიც ეძღვნება მდგრად ურბანულ განვითარებასა და ურბანიზაციას. ფორუმი დაარსდა გაერთიანებული ერების ორგანიზაციის მიერ 2001-ლ წელს, რათა განიხილოს სწრაფი ურბანული ზრდის, ურბანიზაციის, საბინაო პოლიტიკის, ინფრასტრუქტურის, კლიმატის ცვლილებისა და ურბანული თემების მდგრადი განვითარების საკითხები.

ფორუმს ორგანიზებას უწევს და მასპინძლობს -. მსოფლიო ურბანული ფორუმი ტარდება ორ წელიწადში ერთხელ და აერთიანებს მთავრობების, საერთაშორისო ორგანიზაციების, მუნიციპალიტეტების, აკადემიური წრეების, ბიზნესისა და სამოქალაქო საზოგადოების წარმომადგენლებს. ფორუმის მთავარი მიზანია მდგრადი ურბანიზაციის პრინციპების დანერგვის ხელშეწყობა, საერთაშორისო თანამშრომლობის გაფართოება და გამოცდილების გაცვლა ურბანული განვითარების სფეროში.

ფორუმის ძირითადი მიზნებია მდგრადი ურბანიზაციის საკითხებზე ცნობიერების ამაღლება, საერთაშორისო დიალოგის ხელშეწყობა და ურბანული მენეჯმენტის საუკეთესო პრაქტიკის გაზიარება. ფორუმი ასევე წარმოადგენს პლატფორმას სოციალური ინკლუზიის, გარემოს დაცვის, სატრანსპორტო ინფრასტრუქტურის, ხელმისაწვდომი საცხოვრებლისა და კლიმატის ცვლილებასთან ურბანული ადაპტაციის საკითხების განსახილველად.

ფორუმის ჩატარების ადგილები
მსოფლიო ურბანული ფორუმი ( 1), ნაირობი, კენია, 2002
მსოფლიო ურბანული ფორუმი ( 3), ვანკუვერი, კანადა, 2006
მსოფლიო ურბანული ფორუმი ( 4), ნანკინი, ჩინეთი, 2008
მსოფლიო ურბანული ფორუმი ( 5), რიო-დე-ჟანეირო, ბრაზილია, 2010
მსოფლიო ურბანული ფორუმი ( 6), ნეაპოლი, იტალია, 2012
მსოფლიო ურბანული ფორუმი ( 7), მედელინი, კოლუმბია, 2014
მსოფლიო ურბანული ფორუმი ( 9), კუალა-ლუმპური, მალაიზია, 2018
მსოფლიო ურბანული ფორუმი ( 12), კაირო, ეგვიპტე, 2024
მსოფლიო ურბანული ფორუმი ( 13), ბაქო, აზერბაიჯანი, 2026
თომას ანდერსონი

თომას ანდერსონი (; დ. 26 თებერვალი, 1832, ედინბურგი — გ. 26 ოქტომბერი, 1870, ედინბურგი) — შოტლანდიელი ბოტანიკოსი, აკანთისებრთა ოჯახის ფლორის სპეციალისტი.

ბიოგრაფია
თომას ანდერსონი დაიბადა ედინბურგში 1832 წლის 26 თებერვალს. სწავლობდა ედინბურგის უნივერსიტეტში, რომელიც 1853 წელს მედიცინის დოქტორის ხარისხით დაამთავრა. 1854 წელს ჩაირიცხა ბენგალის სამედიცინო სამსახურში და გაემგზავრა კალკუტაში. სიპაების აჯანყების დროს იმყოფებოდა დელიში, ხოლო 1858 წელს კალკუტაში დაბრუნდა. 1859 წელს ავადმყოფობის გამო რამდენიმე თვით ინგლისში დაბრუნდა, სადაც გამოსცა წიგნი „ “, თუმცა 1860 წელს კვლავ კალკუტაში ჩავიდა. მალე იგი ბოტანიკური ბაღის ხელმძღვანელად დაინიშნა, სადაც ამ თანამდებობაზე თომას ტომსონი შეცვალა.

ანდერსონმა ინდოეთში იპეკაკუანა და ხინის ხე შემოიტანა (ინტროდუქცია მოახდინა) და ამ უკანასკნელის კულტივაციის შესახებ უამრავი სტატია გამოსცა. 1864 წელს ანდერსონმა დააარსა სატყეო დეპარტამენტი, თუმცა ორი წლის შემდეგ იძულებული გახდა იგი დაეტოვებინა. 1868 წელს ავადმყოფობის გამო კვლავ ინგლისში დაბრუნდა, თუმცა გამოჯანმრთელდა და ინდოეთიდან ჩამოტანილი ჰერბარიუმის ნიმუშების დამუშავება დაიწყო მონოგრაფიის გამოსაცემად, რომლის დასრულებაც ვერ მოასწრო. 1870 წლის 26 ოქტომბერს თომას ანდერსონი ღვიძლის დაავადებით გარდაიცვალა.

ანდერსონის პატივსაცემად მცენარეთა ერთ-ერთ გვარს ეწოდა სახელი .